**Β. H ΔOTIKH ΠPOΣΩΠIKH**

**§ 80**

Η **δοτική προσωπική** είναι δοτική ονόματος ή αντωνυμίας, συνήθως προσωπικής, και φανερώνει το πρόσωπο για το οποίο υπάρχει ή γίνεται κάτι. Σε αντίθεση με το αντικείμενο σε δοτική που αναφέρεται μόνο στο ρήμα, η δοτική προσωπική μπορεί να αναφέρεται στο περιεχόμενο ολόκληρης της πρότασης. Αντιστοιχεί στη γενική προσωπική της Ν.Ε. και συνοδεύει απρόσωπα ρήματα και απρόσωπες εκφράσεις (βλ. § 86) ή προσωπικά ρήματα οποιασδήποτε σημασίας και διάθεσης. Στη δεύτερη περίπτωση διακρίνεται σε:

1. **α)** **Δοτική προσωπική κτητική**· φανερώνει τον κτήτορα και συντάσσεται με τα ρήματα *εἰμί, γίγνομαι, ὑπάρχω,* όταν αυτά έχουν τη σημασία του «έχω»:  
   *Παῖδες δέ****μοι****οὔπω εἰσίν*. (Παιδιά δεν έχω ακόμα.)  
   *Τί****μοι****πλέον ἐστί;* (Tι όφελος έχω;)  
   ***Τῷ δικαίῳ****παρὰ τῶν θεῶν δῶρα γίγνεται*. (Ο δίκαιος έχει δώρα από τους θεούς.)  
   *Δουλεία ὑπάρχει****αὐτοῖς***. (Αυτοί έχουν δουλεία / είναι υποδουλωμένοι.)
2. **β)** **Δοτική προσωπική χαριστική**· φανερώνει το πρόσωπο που ωφελείται, το πρόσωπο για χάρη του οποίου γίνεται αυτό που δηλώνει η πρόταση:  
   *Κάλει****μοι****τοὺς οἰκέτας*. (Κάλεσέ μου / κάλεσε για χάρη μου τους υπηρέτες.)  
   *Ἦλθον Θετταλῶν ἱππεῖς****τοῖς Ἀθηναίοις***.  
   *Ἐπριάμην****ὑμῖν****ἀγαθὰ πλεῖστα*. (αγόρασα για σας)  
   *Πᾶς ἀνὴρ****αὑτῷ****πονεῖ*. (κοπιάζει για τον εαυτό του)  
   **N.E.:** *O σκύλος****μού****φυλάει το σπίτι*.
3. **γ) Δοτική προσωπική αντιχαριστική**· φανερώνει το πρόσωπο που βλάπτεται από κάτι:  
   *Ἥδε ἡ ἡμέρα****τοῖς Ἕλλησι****μεγάλων κακῶν ἄρξει*. (Η σημερινή ημέρα θα είναι για τους Έλληνες η αρχή μεγάλων  
   δεινών.)  
   *Πάντες πάντα κακὰ νοοῦσι****τῷ τυράννῳ***. (σκέφτονται για τον τύραννο)
4. **δ)** **Δοτική προσωπική ηθική**· φανερώνει το πρόσωπο που χαίρεται ή λυπάται για κάτι. Ως τέτοια χρησιμοποιείται κανονικά η δοτική της προσωπικής αντωνυμίας[2](http://ebooks.edu.gr/ebooks/v/html/8547/2326/Syntaktiko-Archaias-Ellinikis-Glossas_A-B-G-Gymnasiou_html-apli/index_01_08_II_b.html" \l "footnote2):  
   *Ἡ στρατιὰ σῖτον οὐκ εἶχεν****αὐτῷ***. [προς λύπη του]  
   *Ὦ τέκνον, ἦ βέβηκεν****ἡμῖν****ὁ ξένος;* (αλήθεια μας ήρθε...;)  
   **N.E.:** *Μη****μου****στενοχωριέσαι*.
5. **ε)** **Δοτική προσωπική της συμπάθειας**· φανερώνει το πρόσωπο που συμπάσχει, το πρόσωπο που συμμετέχει συναισθηματικά σε ό,τι εκφράζει το ρήμα της πρότασης:  
   *Διέφθαρτο****τῷ Κροίσῳ****ἡ ἐλπίς*. (Ο Κροίσος είχε χάσει κάθε ελπίδα.)  
   **N.E.:** ***Μου****ανέβηκε το αίμα στο κεφάλι*.
6. **στ)** **Δοτική προσωπική του κρίνοντος προσώπου**· φανερώνει το πρόσωπο κατά την κρίση του οποίου ισχύει αυτό που λέγεται στην πρόταση:  
   *Oὐ γὰρ ὁ θάνατος****τοῖς εὖ φρονοῦσιν****οἰκτρός*.  
   *Εὐδαίμων****μοι****ἐφαίνετο ὁ ἀνήρ*.  
   **N.E.:** ***Μου****φαίνεσαι άρρωστος*.
7. **ζ)** **Δοτική προσωπική της αναφοράς**· φανερώνει το πρόσωπο σχετικά με το οποίο ισχύει αυτό που δηλώνει η πρόταση. Συνοδεύεται συχνά από το *ὡς* ή μετοχή δοτικής πτώσης, η οποία δηλώνει τόπο ή χρόνο:  
   ***Τῷ****γὰρ καλῶς****πράσσοντι****πᾶσα γῆ πατρίς*.  
   *Μακρὰν****ὡς γέροντι****προὐστάλης ὁδόν*. (Έκανες δρόμο μακρύ για γέροντα.)  
   *Ἦν ἡμέρα πέμπτη****ἐπιπλέουσι τοῖς Ἀθηναίοις***. (αφότου οι Αθηναίοι έπλεαν εχθρικά)  
   **N.E.:** *Το παντελόνι****τού****είναι κοντό*.
8. **η)** **Δοτική προσωπική του ενεργούντος προσώπου (ποιητικό αίτιο)**· φανερώνει το πρόσωπο που ενεργεί. Συντάσσεται με παθητικά ρήματα, κυρίως συντελικού χρόνου (παρακειμένου, υπερσυντελίκου, συντελεσμένου μέλλοντα), και με ρηματικά επίθετα σε *-τέος* ή *-τος* (βλ. §§ 141β, 143):  
   *Ἀλέξανδρος, ὡς****Ἀριστοβούλῳ****λέλεκται, ὑπὸ καμάτου ἐνόσησεν*.  
   *Ὥστε****μοι****σχεδόν τι πᾶς ὁ λόγος γέγραπται*.  
   *Ὠφελητέα****σοι****ἡ πόλις ἐστί*. (Πρέπει να ωφελείς την πόλη.)  
   *Οὐκ ἐξιτόν ἐστι****αὐτοῖς***. (Δεν είναι δυνατόν σ' αυτούς να βγουν έξω.)

1. [Η δοτική ηθική συνοδεύεται συχνά από τις δοτικές](http://ebooks.edu.gr/ebooks/v/html/8547/2326/Syntaktiko-Archaias-Ellinikis-Glossas_A-B-G-Gymnasiou_html-apli/index_01_08_II_b.html" \l "ref2)*[ἀσμένῳ, βουλομένῳ, ἡδομένῳ, ἀχθομένῳ, προσδεχομένῳ](http://ebooks.edu.gr/ebooks/v/html/8547/2326/Syntaktiko-Archaias-Ellinikis-Glossas_A-B-G-Gymnasiou_html-apli/index_01_08_II_b.html" \l "ref2)*[:](http://ebooks.edu.gr/ebooks/v/html/8547/2326/Syntaktiko-Archaias-Ellinikis-Glossas_A-B-G-Gymnasiou_html-apli/index_01_08_II_b.html" \l "ref2)*[Εἴ](http://ebooks.edu.gr/ebooks/v/html/8547/2326/Syntaktiko-Archaias-Ellinikis-Glossas_A-B-G-Gymnasiou_html-apli/index_01_08_II_b.html" \l "ref2)****[σοι](http://ebooks.edu.gr/ebooks/v/html/8547/2326/Syntaktiko-Archaias-Ellinikis-Glossas_A-B-G-Gymnasiou_html-apli/index_01_08_II_b.html" \l "ref2)****[βουλομένῳ ἐστὶν ἀποκρίνεσθαι, σὲ ἐρήσομαι](http://ebooks.edu.gr/ebooks/v/html/8547/2326/Syntaktiko-Archaias-Ellinikis-Glossas_A-B-G-Gymnasiou_html-apli/index_01_08_II_b.html" \l "ref2)*[. (αν θέλεις να απαντήσεις)](http://ebooks.edu.gr/ebooks/v/html/8547/2326/Syntaktiko-Archaias-Ellinikis-Glossas_A-B-G-Gymnasiou_html-apli/index_01_08_II_b.html" \l "ref2)*[Προσδεχομένῳ](http://ebooks.edu.gr/ebooks/v/html/8547/2326/Syntaktiko-Archaias-Ellinikis-Glossas_A-B-G-Gymnasiou_html-apli/index_01_08_II_b.html" \l "ref2)****[μοι](http://ebooks.edu.gr/ebooks/v/html/8547/2326/Syntaktiko-Archaias-Ellinikis-Glossas_A-B-G-Gymnasiou_html-apli/index_01_08_II_b.html" \l "ref2)****[τὰ τῆς ὀργῆς ὑμῶν ἔς με γεγένηται](http://ebooks.edu.gr/ebooks/v/html/8547/2326/Syntaktiko-Archaias-Ellinikis-Glossas_A-B-G-Gymnasiou_html-apli/index_01_08_II_b.html" \l "ref2)*[. (Περίμενα το ξέσπασμα της οργής σας εναντίον μου.)](http://ebooks.edu.gr/ebooks/v/html/8547/2326/Syntaktiko-Archaias-Ellinikis-Glossas_A-B-G-Gymnasiou_html-apli/index_01_08_II_b.html" \l "ref2)